Diari Oficial de la Generalitat Valenciana


Sumari del DOGV 3441, del 24-02-1999 (1999/723)

ACORD de 17 de desembre de 1998, de la Comissió Territorial d’Urbanisme de València, relatiu a l’expropiació de terrenys pel procediment de taxació conjunta per a l’execució d’una nova zona esportiva en el terme municipal de Villanueva de Castellón.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3441

Data del DOGV
:   24-02-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/723


Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 17 de desembre de 1998, de la Comissió Territorial d'Urbanisme de València, relatiu a l'expropiació de terrenys pel procediment de taxació conjunta per a l'execució d'una nova zona esportiva en el terme municipal de Villanueva de Castellón. [1999/X723]
  
Vist l'expedient remés per l'Ajuntament de Villanueva de Castellón, relatiu a l'expropiació de terrenys pel procediment de taxació conjunta per a l'execució d'una nova zona esportiva, i de conformitat amb els següents:
  
Antecedents de fet
  
Primer
  
L'expedient es va sotmetre a informació pública mitjançant la publicació d'anuncis en el DOGV, BOP, periòdic Levante i notificació individualitzada a cadascun dels propietaris afectats, i no consta en l'expedient remés per l'Ajuntament la presentació d'al·legacions, el qual va ser aprovat pel Plenari de l'Ajuntament, amb data 25 de setembre de 1998. Aquest expedient té entrada en el Registre de la Comissió Territorial d'Urbanisme de València amb data 2 d'octubre d'aquest any.
  
Segon
  
El projecte consta de plans en els quals es determina l'àmbit territorial, la fixació raonada del preu del sòl i els fulls de preu just individualitzats de cada finca, per la qual cosa està complet i compleix amb el que estableix l'article 135 del Text Refós de la Llei del Sòl de 1976.
  
Tercer
  
Amb data 8 d'octubre de 1998 se sol·liciten informes del Servei de Contractació i Expropiacions de la Conselleria d'Obres Públiques, Urbanisme i Transports, i del Centre de Gestió Cadastral del Ministeri d'Economia i Hisenda.
  
El Centre de Gestió Cadastral, amb data 10 de novembre de 1998, emet un informe al respecte en el qual es fa constar de forma resumida el següent:
  
La valoració es realitza pel mètode de la capitalització de les rendes.
  
No consta en l'expedient cap referència del mètode i quanties per a la valoració d'edificacions, instal·lacions o arrendaments.
  
Quart
  
L'objecte del projecte és l'expropiació pel procediment de taxació conjunta dels terrenys dotacionals públics esportius classificats com a sòl no urbanitzable i identificats en els plans que s'adjunten al projecte. La superfície total comprén aproximadament 3'6 ha.
  
Cinquè
  
Villanueva de Castellón té un Pla General d'Ordenació Urbana aprovat definitivament per la Comissió Provincial d'Urbanisme el 31 de gener de 1989. Hi ha una modificació, aprovada definitivament el 23 d'abril de 1998 per la Comissió Territorial d'Urbanisme de València, l'objecte de la qual és qualificar els terrenys objecte d'aquesta expropiació com a dotacionals, i habilitar la causa expropiatòria.
  
Sisè
  
La Comissió Informativa de la Comissió Territorial d'Urbanisme de València, en sessió celebrada el 10 de desembre de 1998, va emetre un informe relatiu al projecte que ens ocupa, i va complir així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer
  
L'expedient està complet i s'ha tramitat conforme al que estableix l'article 138 i següents del Text Refós de la Llei del Sòl de 1976, per la qual cosa s'han complert les garanties procedimentals exigibles.
  
Segon
  
La valoració del sòl s'ha realitzat seguint el que estableix l'article 26 de la Llei 6/1998, de 13 d'abril, sobre Règim del Sòl i Valoracions. Respecte de les edificacions i construccions, i a la vista de la documentació aportada, no s'aprecia l'existència d'aquestes, per la qual no procedeix l'aplicació del que estableix en l'article 31 de la llei citada.
  
Tercer
  
La Comissió Territorial d'Urbanisme de València és l'òrgan competent per a l'aprovació dels expedients d'expropiació pel procediment de Taxació Conjunta, de conformitat amb el que estableix l'article 138.2 del Text Refós de la Llei del Sòl de 1976 i 10.D del Decret 77/96, de 16 d'abril, del Govern Valencià, pel qual s'aprova el Reglament d'Òrgans Urbanístics de la Generalitat Valenciana.
  
A la vista del que antecedeix, la Comissió Territorial d'Urbanisme, en sessió celebrada el 17 de desembre de 1998, acorda:
  
1. Aprovar l'expedient de taxació conjunta, nova zona esportiva, de Villanueva de Castellón.
  
2. Aprovar les valoracions dels béns i drets a expropiar propostes.
  
3. Declarar la urgent ocupació dels béns i drets afectats.
  
Contra aquesta resolució, que no posa fi a la via administrativa, pel que fa al punt 3 es podrà interposar recurs ordinari, davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.
  
Tot això, sense perjudici que puga exercir qualsevol altre recurs que estime oportú.
  
Respecte dels punts 1 i 2 no es pot interposar cap recurs per tractar-se d'actes de tràmit que no donen lloc a la impossibilitat de continuar un procediment ni produeixen indefensió.
  
Alhora, es notifica aquest acord als interessats titulars de béns i drets que figuren en el projecte d'expropiació, i se l'acompanya d'una còpia del full de preu just aprovat i es comunica als interessats que, en el termini de 20 dies hàbils següents al de recepció de tal notificació, podran manifestar per escrit davant d'aquesta Comissió Territorial d'Urbanisme la seua disconformitat amb la valoració que estableix l'expedient aprovat. Si, en aquest termini, els interessats no formulen cap oposició a la valoració, s'entendrà acceptada la que es fixa en l'acte present d'aprovació de l'expedient, i s'entén determinat el preu just definitivament i de conformitat. Dels fulls de constrenyiment impugnats es donarà trasllat per aquesta Comissió, juntament amb l'expedient, al Jurat Provincial d'Expropiació Forçosa de València.
  
València, 17 de desembre de 1998.- El secretari de la Comissió Territorial d'Urbanisme: José Manuel Palau Navarro.
  
Conselleria d'Obres Públiques,
  
Urbanisme i Transports